

**REPUBLIKA HRVATSKA**

**NACIONALNO VIJEĆE ZA ZNANOST,**

**VISOKO OBRAZOVANJE I TEHNOLOŠKI RAZVOJ**

Na temelju članka 6. stavak 2. točka 9., čl. 42. stavak 3. i članka 102. stavak 3. Zakona o znanstvenoj djelatnosti i visokom obrazovanju ("Narodne novine" broj 123/03, 198/03, 105/04, 174/04, 02/07, 46/07, 45/09, 63/11, 94/13, 139/13, 101/14, 60/15, 131/17) Nacionalno vijeće za znanost, visoko obrazovanje i tehnološki razvoj, na svojoj ... sjednici održanoj dana ... donosi

**ODLUKU**

**O MINIMALNIM UVJETIMA RADNIH OBVEZA ZA REIZBOR NA ZNANSTVENA, ZNANSTVENO-NASTAVNA, UMJETNIČKO-NASTAVNA, NASTAVNA I STRUČNA RADNA MJESTA TE O OBLIKU IZVJEŠĆA STRUČNOG POVJERENSTVA O RADU ZAPOSLENIKA U POSTUPKU REIZBORA**

1. **OPĆI UVJETI**

**Članak 1.**

Odlukom o minimalnim uvjetima radnih obveza za reizbor na znanstvena, znanstveno-nastavna, umjetničko-nastavna, nastavna i stručna radna mjesta te o obliku izvješća stručnog povjerenstva o radu zaposlenika u postupku reizbora (u daljnjem tekstu: Odluka) propisuju se minimalni uvjeti radnih obveza za reizbor na znanstvena, znanstveno-nastavna, umjetničko-nastavna, nastavna i stručna radna mjesta te oblik i sadržaj izvješća stručnog povjerenstva.

1. **MINIMALNI UVJETI RADNIH OBVEZA ZA REIZBOR NA ZNANSTVENA RADNA MJESTA**

**Članak 2.**

Pristupnici koji su u postupku reizbora na znanstvena radna mjesta znanstvenog suradnika, višeg znanstvenog suradnika i znanstvenog savjetnika moraju nakon posljednjeg izbora odnosno reizbora, ispunjavati najmanje polovicu uvjeta koji su propisani kao razlika između uvjeta za izbor u znanstveno zvanje koje je pretpostavka za zapošljavanje na radnom mjestu na kojem je pristupnik zaposlen i znanstvenog zvanja koje je uvjet za izbor na prvo više znanstveno radno mjesto, u odgovarajućem znanstvenom području i polju prema općem aktu Nacionalnog vijeća za znanost, visoko obrazovanje i tehnološki razvoj o uvjetima za izbore u znanstvena zvanja.

**III. MINIMALNI UVJETI RADNIH OBVEZA ZA REIZBOR NA ZNANSTVENO-NASTAVNA RADNA MJESTA**

**Članak 3.**

Pristupnici koji su u postupku reizbora na znanstveno-nastavna radna mjesta docenta, izvanrednog profesora i redovitog profesora moraju nakon posljednjeg izbora odnosno reizbora, ispunjavati:

1. najmanje trećinu uvjeta koji su propisani kao razlika između uvjeta za izbor u znanstveno zvanje koje je pretpostavka za zapošljavanje na znanstveno-nastavnom radnom mjestu na kojem je pristupnik zaposlen i znanstvenog zvanja koje je uvjet za izbor na prvo više znanstveno-nastavno radno mjesto, u odgovarajućem znanstvenom području i polju prema općem aktu Nacionalnog vijeća za znanost, visoko obrazovanje i tehnološki razvoj o uvjetima za izbore u znanstvena zvanja i
2. najmanje trećinu uvjeta za izbor u znanstveno-nastavno zvanje na kojem je pristupnik zaposlen iz bilo koje skupine posebnih uvjeta prema općem aktu Rektorskog zbora Republike Hrvatske o nužnim uvjetima za ocjenu nastavne i znanstveno-stručne djelatnosti u postupku izbora u znanstveno-nastavna zvanja.

**IV. MINIMALNI UVJETI RADNIH OBVEZA ZA REIZBOR NA UMJETNIČKO-NASTAVNA RADNA MJESTA**

**Članak 4.**

1. Pristupnici koji su u postupku reizbora na umjetničko-nastavna radna mjesta docenta, izvanrednog profesora ili redovitog profesora moraju, nakon posljednjeg izbora odnosno reizbora, ispuniti najmanje polovicu uvjeta prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti za umjetničko-nastavno zvanje docenta, izvanrednog profesora i redovitog profesora.
2. Za reizbor na umjetničko-nastavno radno mjesto docenta pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta za izbor u umjetničko-nastavno zvanje docenta prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti.
3. Za reizbor na umjetničko-nastavno radno mjesto izvanrednog profesora pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta za izbor u umjetničko-nastavno zvanje izvanrednog profesora prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko – nastavna i nastavna zvanja u području umjetnosti.
4. Za reizbor na umjetničko-nastavno radno mjesto redovitog profesora pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta za izbor u umjetničko-nastavno zvanje redovitog profesora prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko – nastavna i nastavna zvanja u području umjetnosti
5. U postupku ocjene uvjeta pristupnika za reizbor na umjetničko-nastavna radna mjesta izvanrednog profesora i redovitog profesora komentorstvo obranjenih završnih ili diplomskih radova, javnih nastupa, izložbi ili drugih oblika umjetničkog djelovanja, kao ispunjenje uvjeta za reizbor, istovjetno je mentorstvu.
6. Ispunjenje uvjeta da je pristupnik dobitnik značajnih priznanja ili nagrada za umjetnički rad, rad u struci ili nastavi u postupku reizbora za umjetničko-nastavno radno mjesto izvanrednog profesora priznaje se i za postupak reizbora za umjetničko-nastavno radno mjesto redovitog profesora.

**V. MINIMALNI UVJETI RADNIH OBVEZA ZA REIZBOR NA NASTAVNA RADNA MJESTA**

**Članak 5.**

1. Pristupnici koji su u postupku reizbora na nastavna radna mjesta predavača, višeg predavača, profesora visoke škole, lektora i višeg lektora moraju ispuniti, nakon posljednjeg izbora odnosno reizbora, uvjete propisane donjim člancima, a prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.
2. Za reizbor na nastavno radno mjesto predavača pristupnik mora ispuniti, nakon posljednjeg izbora odnosno reizbora, uz opće uvjete i najmanje dva uvjeta propisana za izbor u nastavno zvanje predavača i višeg predavača prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.
3. Za reizbor na nastavno radno mjesto višeg predavača pristupnik mora ispuniti, nakon posljednjeg izbora odnosno reizbora, uz opće uvjete i najmanje tri uvjeta propisana za izbor u nastavno zvanje višeg predavača i profesora visoke škole odnosno profesora visoke škole prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.
4. Za reizbor na nastavno radno mjesto profesora visoke škole pristupnik mora ispuniti, nakon posljednjeg izbora odnosno reizbora, najmanje četiri uvjeta propisana za izbor u nastavno zvanje profesora visoke škole prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno, najmanje četiri uvjeta propisana za izbor u nastavno zvanje profesora visoke škole ili profesora visoke škole u trajnom zvanju prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.
5. Za reizbor na nastavno radno mjesto lektora pristupnik mora imati, nakon posljednjeg izbora odnosno reizbora, najmanje jedan objavljeni stručni rad prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.
6. Za reizbor na nastavno radno mjesto višeg lektora pristupnik mora imati, nakon posljednjeg izbora odnosno reizbora, najmanje dva objavljena stručna rada prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u nastavna zvanja na sveučilištima, odnosno prema općem aktu Vijeća veleučilišta i visokih škola o uvjetima za ocjenu nastavne i stručne djelatnosti u postupku izbora u nastavna zvanja na veleučilištima i visokim školama.

**VI. MINIMALNI UVJETI RADNIH OBVEZA ZA REIZBOR NA NASTAVNA RADNA MJESTA U PODRUČJU UMJETNOSTI**

**Članak 6.**

1. Pristupnici koji su u postupku reizbora na nastavna radna mjesta u području umjetnosti predavača, višeg predavača, umjetničkog suradnika, višeg umjetničkog suradnika i umjetničkog savjetnika moraju ispuniti, nakon posljednjeg izbora odnosno reizbora, najmanje polovicu uvjeta za izbor u nastavna zvanja u području umjetnosti prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti.
2. Za reizbor na nastavno radno mjesto predavača u području umjetnosti pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta za izbor u nastavno zvanje predavača u području umjetnosti prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti.
3. Za reizbor na nastavno radno mjesto višeg predavača u području umjetnosti pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta za izbor u nastavno zvanje višeg predavača u području umjetnosti prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti.
4. Za reizbor na nastavno radno mjesto umjetničkog suradnika pristupnik mora ispuniti, nakon posljednjeg izbora odnosno reizbora, najmanje polovicu propisanih uvjeta vezanih uz struku u kojoj izvodi nastavu prema općem aktu Rektorskog zbora Republike Hrvatske o nužnim uvjetima za ocjenu nastavne i stručne djelatnosti u postupku izbora u umjetničko-nastavna i nastavna zvanja u području umjetnosti.

**VII. MINIMALNI UVJETI RADNIH OBVEZA ZA REIZBOR NA STRUČNA RADNA MJESTA**

**Članak 7.**

1. Pristupnici koji su u postupku reizbora na stručna radna mjesta stručnog suradnika, višeg stručnog suradnika i stručnog savjetnika moraju ispuniti, nakon posljednjeg izbora odnosno reizbora, najmanje polovicu uvjeta za izbor na stručna radna mjesta predviđena općim aktom visokog učilišta odnosno znanstvene organizacije.
2. Za reizbor na stručno radno mjesto stručnog suradnika pristupnik mora ispuniti, nakon posljednjeg izbora odnosno reizbora, najmanje polovicu uvjeta za izbor na stručno radno mjesto stručnog suradnika prema općem aktu visokog učilišta odnosno znanstvene organizacije.
3. Za reizbor na stručno radno mjesto višeg stručnog suradnika pristupnik mora ispuniti, nakon posljednjeg izbora odnosno reizbora, najmanje polovicu uvjeta za izbor na stručno radno mjesto višeg stručnog suradnika prema općem aktu visokog učilišta odnosno znanstvene organizacije.
4. Za reizbor na stručno radno mjesto stručnog savjetnika pristupnik mora ispuniti, nakon posljednjeg izbora odnosno reizbora, najmanje polovicu uvjeta za izbor na stručno radno mjesto stručnog savjetnika prema općem aktu visokog učilišta odnosno znanstvene organizacije.

**VIII. OBLIK IZVJEŠĆA STRUČNOG POVJERENSTVA U POSTUPKU REIZBORA ZAPOSLENIKA NA ZNANSTVENO, ZNANSTVENO-NASTAVNO, UMJETNIČKO-NASTAVNO, NASTAVNO I STRUČNO RADNO MJESTO**

**Članak 8.**

1. Izvješće Stručnog povjerenstva u postupku reizbora zaposlenika na znanstveno, znanstveno-nastavno, umjetničko-nastavno, nastavno i stručno radno mjesto u pisanom obliku obvezno sadržava:
	1. podatke o članovima stručnog povjerenstva,
	2. podatke o odluci stručnog vijeća visokog učilišta odnosno znanstvene organizacije o pokretanju postupka reizbora na znanstveno, znanstveno-nastavno, umjetničko-nastavno, nastavno i stručno radno mjesto,
	3. osobne podatke o zaposleniku koji je u postupku reizbora (ime i prezime, datum i mjesto rođenja, stručni odnosno akademski naziv i zvanje),
	4. podatke o radnom mjestu pristupnika koji je u postupku reizbora te datum posljednjeg izbora odnosno reizbora na radno mjesto,
	5. propisane uvjete za reizbor na radno mjesto uz naznaku uvjeta koje ispunjava pristupnik za reizbor na radno mjesto,
	6. analizu uvjeta koje pristupnik za reizbor na radno mjesto ispunjava,
	7. analizu općih uvjeta koje ispunjava pristupnik za reizbor na radno mjesto (ocjenu rezultata znanstvenog rada ili rezultata studentske ankete koju provodi visoko učilište odnosno rezultata institucijskog rada i administrativnog dijela posla),
	8. ocjenu ispunjava li pristupnik uvjete za reizbor na radno mjesto,
	9. mišljenje i prijedlog stručnog povjerenstva.
2. Izvješće Stručnog povjerenstva iz stavka 1. ovog članka izrađuje se i u digitalnom obliku.

**IX. PRIJELAZNE ODREDBE**

**Članak 9.**

1. Od dana stupanja na snagu ove Odluke ne primjenjuju se odredbe članka I. stavka 2., članka II. stavka 2., članka III. stavka 2., članka V., članka VI. stavka 2. i članka VII. stavka 2. Odluke o nužnim uvjetima za ocjenu nastavne i stručne djelatnosti u postupku izbora u nastavna zvanja ("Narodne novine" broj 13/2012).
2. Svi postupci reizbora na znanstveno, znanstveno-nastavno, umjetničko-nastavno, nastavno i stručno radno mjesto započeti prije stupanja na snagu ove Odluke dovršit će se prema općim aktima znanstvenih instituta i visokih učilišta, a na nove reizbore ova će se Odluka početi primjenjivati 18 mjeseci nakon dana njenog stupanja na snagu.

(3) Svi postupci reizbora na nastavna zvanja započeti prije stupanja na snagu ove Odluke dovršit će se prema Odluci o nužnim uvjetima za ocjenu nastavne i stručne djelatnosti u postupku izbora u nastavna zvanja, a na nove reizbore ova će se Odluka početi primjenjivati 18 mjeseci nakon dana njenog stupanja na snagu.

**X. STUPANJE NA SNAGU I PRIMJENA ODLUKE**

**Članak 10.**

Ova Odluka stupa na snagu osmoga dana od dana objave u "Narodnim novinama".

KLASA:

URBROJ:

Zagreb,

Predsjednica Nacionalnog vijeća za znanost,

visoko obrazovanje i tehnološki razvoj

Prof. dr. sc. Mirjana Polić Bobić